b'\n_START_ARTICLE_\nMikkeli linn\n_START_SECTION_\nHaldusajalugu\n_START_PARAGRAPH_\nMikkeli linnaga on liidetud Anttola vald. _NEWLINE_1. jaanuaril 2013 liideti linnaga Suomenniemi vald ja Ristiina vald. 1. jaanuaril 2007 liideti linnaga Haukivuori vald.\n_START_SECTION_\nLinnast\n_START_PARAGRAPH_\nMikkeli asub umbes 500 meetri kaugusel Saimaa j\xc3\xa4rvest. Linna \xc3\xbcmber ja linnas sees on mitmeid j\xc3\xa4rvi. Linna idaosas asuvad j\xc3\xa4rved kuuluvad Vuoksi j\xc3\xb5e vesikonda. Linna idaosa ulatub Puula j\xc3\xa4rveni, mis kuulub Kymijoki j\xc3\xb5e vesikonda. Linna keskus on ehitatud \xc3\xbcmber turuplatsi, kus turgu peetakse ka t\xc3\xa4nap\xc3\xa4eval._NEWLINE_Naisvuori m\xc3\xa4el asub vaatetorn, mida saab v\xc3\xa4ikese tasuga k\xc3\xbclastada. Torn ehitati s\xc3\xb5ja ajal vaatetorniks ja seal asus ka s\xc3\xb5jav\xc3\xa4e raadioside saatja. _NEWLINE_Mikkelil on oma Mikkeli (teenindab siseriiklike lende), raudteejaam ja kontserdimaja. Kontserdimaja on maailmaklassitasemega ja see ehitati 1988. aastal linna 150. aastap\xc3\xa4evaks. Kontserdimaja on koduks Mikkeli linnaorkestrile ja see on ka Mikkeli rahvusvahelise muusikafestivali pealava. Festival meelitab igal aastal muusikuid ja pealtvaatajaid kogu Euroopast. _NEWLINE_Linna suurim t\xc3\xb6\xc3\xb6andja on Mikkeli Rakendusk\xc3\xb5rgkool, kus t\xc3\xb6\xc3\xb6tab umbes 1300 inimest. _NEWLINE_Mikkeli on samuti populaarne kuurort.\n_START_SECTION_\nAjalugu\n_START_PARAGRAPH_\nVanim kirjalik \xc3\xbclest\xc3\xa4hendus asustusest praeguses Mikkeli piirkonnas on aastast 1323, kui N\xc3\xb6teborgi rahulepinguga l\xc3\xa4ks Savilahti kirikupiirkond Novgorodilt Rootsile. Mikkeli sai praeguse nime 16. sajandi alguses \xc3\xbclemingel Miikaeli j\xc3\xa4rgi._NEWLINE_Mikkeli sai linna\xc3\xb5igused 1838. aastal ja Mikkeli provintsivalitsus kolis 1843. aastal Heinolast Mikkelisse. 1918. aastal Soome kodus\xc3\xb5ja ajal asus Mikkelis valgete v\xc3\xa4gede staap. Mikkeli oli sel ajal p\xc3\xb5llumajanduspiirkond ja valgete poolel. Piirkonnas asunud Vene garnison pooldas punaseid. Mantyharju rongijaama juures, mis asub umbes 20 km linnast l\xc3\xb5unas, peeti maha lahing ja valged kaitsesid linna edukalt. Kouvolast tulnud punaste j\xc3\xb5ud t\xc3\xb5rjuti tagasi._NEWLINE_Talves\xc3\xb5jas ja J\xc3\xa4tkus\xc3\xb5jas paiknes linnas Soome armee peastaap. Peastaap asus kohalikus p\xc3\xb5hikoolis ja seal asub t\xc3\xa4nap\xc3\xa4eval v\xc3\xa4ike Peakorteri muuseum (P\xc3\xa4\xc3\xa4majamuseo). Kuna linnas asus soomlaste peastaap langes linn tugeva pommitamise alla. Linnas ei olnud \xc3\xbchtegi k\xc3\xb5rghoonet ja kahjustused parandati kiiresti. Arhitektuuriliselt pole s\xc3\xb5jaeelsest linnast midagi s\xc3\xa4ilinud.'